СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“

УНИВЕРСИТЕТСКИ АРХИВ

**ПРОФ. МИХАИЛ ГЕРАСКОВ**

**(1874-1957)**

**ФОНД 34**

**ОПИС 2**

ВКЛЮЧВА ДОКУМЕНТИ ЗА ПЕРИОДА 1940-2004

СЪДЪРЖА 4 ЛИСТА

**ИСТОРИЧЕСКА СПРАВКА**

Проф. д-р Михаил Герасков е роден в Берковица на 17.10.1874 г. Завършва основно образование в родния си град, а после учи в Педагогическото училище в Лом. След това работи последователно като учител в Кутловица, Берковица, София, Айтос, Карнобат, Берковица и Брезник, като сериозно се занимава с профсъюзна дейност и професионалното организиране на българското учителство. Пише и публикува редица статии за състоянието на българското учителско съсловие В периода 1900-1903 г. е председател на Българския учителски съюз, избран е и за член на Висшия учебен съвет. От 1899 г. работи като училищен инспектор. Осъзнал нуждата от по-високо образование, от 1906 до 1912 г. М. Герасков следва философия и педагогика в Цюрих, Швейцария. Доктор по философия на Университета в Цюрих. След завръщането си в България пак работи като учител и директор във Враца. От 1923 г. е избран за частен хоноруван доцент при катедрата по дидактика и методика в Историко-филологическия факултет на Софийския университет. От 1 януари е редовен доцент, а от 22 юни 1927 г. е избран за извънреден професор, какъвто остава до 1 октомври 1940 г., когато напуска университета, поради пределна възраст. Редактор на в. „Съзнание“ (1901-1903), „Учителска мисъл“ (1903-1907) и „Учителска борба“ (1905-1909). Едновременно с академичната си работа развива и сериозна научна и обществена дейност. Проф. М. Герасков оставя богато книжовно наследство, изразяващо се в 12 книги, 7 студии, 15 учебника и ръководство, 397 статии в периодичния печат, 62 рецензии, 455 прегледи, съобщения, бележки и интервюта. Проф. М. Герасков умира в София на 14.12.1957 г.

Документите от опис 2 са предадени в Университетския архив от д-р Марияна Илиева през м. октомври 2015г. Тези документи са и били предоставени от проф. Пенко Шотеков-Герасков по време на работа и над монографията „Михаил Герасков – модерният педагог“.

Поради твърде малкия брой архивни единици, документите са подредени само по хронология, без да се класифицират по класификационна схема. Писмата между Трифон Димитров и Александър Герасков, писани в продължение на няколко години по повод издирването на материали за проф. Михаил Герасков от страна на Тр. Димитров за написване на дисертацията му, са описани в една архивна единица като вътре в нея са подредени по хронология.

|  |  |  |  |  |
| --- | --- | --- | --- | --- |
| **№ по ред** | **Заглавие на а.е.** | **Крайни дати** | **Брой листа** | **Заб.** |
| 1 | „Човешката личност /същност и възпита-ние/“ – прощална лекция на проф. М. Герасков, държана на 3.12.1940 г. в аулата на Университета. Печ., копие | 3.12.1940 | 4 |  |
| 2 | „Предизвикан отговор“ – писмо от проф. М. Герасков до редакцията на сп. „Народ-на просвета“ по повод критична статия на Денчо Минчев „Педагогическите възгледи на проф. Михаил Герасков“. Препис, копие | {1951-1952} | 4 |  |
| 3 | Кратка автобиография от проф. М. Герасков. Маш., фотокопие | 24.09.1953 | 3 |  |
| 4 | Некролог за проф. Михаил Герасков. Печ., фотокопие | 14.12.1957 | 1 |  |
| 5 | Спомени за моя баща проф. д-р Михаил Герасков – спомени от сина Александър Герасков, писани по молба на Трифон Димитров. Маш., фотокопие | {края на 60-те г. ХХв.} | 20 |  |
| 6 | Писмо от Иван Ванев до доцента по педагогия Борис Д. Иванов относно стати-ята му „Критика на буржоазните теории и възгледи за трудовото възпитание у нас“ в която се критикува проф. М. Герасков; с приложено писмо от проф. М. Герасков и статията „Стройна теория за Трудовото училище“. Маш., копия, 2 док. | 1.02.1965 | 25 |  |
| 7 | Чернова на писмо до проф. Найден Чакъров от Александър Герасков в което се интересува от Трифон Димитров, който е започнал работа върху педагогическото наследство на баща му и отговор от проф. Найден Чакъров. Печ., София, 2 док. | 5.10.1966  14.10.1966 | 3 |  |
| 8 | Писма, разменени между Трифон Димитров и Александър герасков във връзка със събирането на материали за проф. Михаил Герасков и написването на дисертация за него. Маш., Рък., Берковица, София, 54 док. | 5.10.1966  16.04.1972 | 70 |  |
| 9 | Програма за Национална научна сесия в памет на проф. М. Герасков , проведена във Враца на 1 и 2 октомври 2004 г. Печ., копие | 1.10.2004 | 1 |  |

РЕКАПИТУЛАЦИЯ: Всичко по опис 9 /девет/ архивни единици

16.10.2015 г.

СЪСТАВИЛ:

Илонка Колева,

Началник отдел Университетски архив